stanford-oval/wikipedia huggingface dataset:
Fear of Domination
Jäsenet

| --- | --- |
 Nykyiset Lauri Ojanen – bassokitara (2006–)  Jan-Erik Kari – kitara (2006–)  Saku Solin – laulu (2006–)  Johannes Niemi – kitara (2007–)  Lasse Raelahti – kosketinsoittimet ja ohjelmointi (2012–)  Jessica Salmi – laulu (2021–) :  Entiset Vesa Ahlroth – rummut (2010–2020)  Jaakko Arteli – rummut (2006–2010)  Marko Salmikangas – kitara (2006)  Niina Telén – kosketinsoittimet (2008–2012)  Sara Vanhamäki (o.s. Strömmer) – laulu (2017–2021)  Miikki Kunttu – perkussiot (2017–), rummut (2020-2023)
Diskografia > Studioalbumit

Call of Schizophrenia (2009,  Osasto-A)
Create.Control.Exterminate. (2011,  Osasto-A)
Distorted Delusions (2014,  omakustanne; Inverse Records)
Atlas (2016,  omakustanne; Inverse Records)
Metanoia (2018,  Ranka Kustannus)
VI: Revelation (2021,  Ranka Kustannus)
Diskografia > Singlet

New World (2010)
Pandemonium (2011)
Paperdoll (2013)
Legion (2013)
El Toro (2015)
Adrenaline (2016)
The Bad Touch [Bloodhound Gang -cover] (2017)
The Last Call (2018)
Obsession (2018)
Face of Pain (2018)
Dead Weight (2019)
Call of Schizophrenia [2019 remake] (2019)
Amongst Gods (2021)
Dive Into I (2021)
Rust (2021)
Gods & Machines (2023)
Diskografia > Demot

Fear of Domination (2007)
Perfect World (2008)
Aiheesta muualla

Fear of Domination Encyclopaedia Metallumissa (englanniksi)
Fear of Domination Discogsissa. (englanniksi)
Imperiumi.net
Fredriksstad Blad

| Fredriksstad Blad |
| --- | --- |

Lehtityyppi:  paikallislehti
Kustantaja:  Amedia
Levikki:  23 841 (2020)
Perustettu:  1889
Päätoimittaja:  René Svendsen
Kotikunta:  Fredrikstad
Kotimaa:  Norja
Sivukoko:  tabloidi
Ilmestymistiheys:  ti, to ja la
Kieli:  norja
Aiheesta muualla
Kotisivu
Fredriksstad Blad on norjalainen vuonna 1889 perustettu paikallislehti, jonka kotikunta on Fredrikstad. Se ilmestyy kolmesti viikossa ja kuuluu Amedia-konserniin. Vuodesta 1986 lehti on ollut tabloid-kokoinen.
Aiheesta muualla

Lehden verkkosivut (norjaksi)
Force Reconnaissance

Force Reconin sotilaita harjoituksissa.
United States Marine Corps Force Reconnaissance on Yhdysvaltain merijalkaväen erikoisjoukko. Merijalkaväen tiedusteluyksiköt on jaettu divisioonien tiedustelupataljooniin (Division Recon) ja taisteluosaston tiedustelukomppanioihin (Force Recon). Jokaiseen merijalkaväen divisioonaan (joita on kolme aktiivipalveluksessa ja yksi reservissä) kuuluu tiedustelupataljoona, joka hoitaa lähitiedustelun oman tykistön kantaman sisällä. Jokaisessa merijalkaväen taisteluosastossa (MAGTF, Marine Air-Ground Task Force) on Force Recon -komppania, joka suorittaa kaukotiedustelutehtäviä oman tykistön kantaman ulkopuolella. Lisäksi Yhdysvaltain merijalkaväkeen kuuluu vuonna 2006 perustettu erikoisoperaatioiden rykmentti, Marine Raider Regiment, joka aluksi koottiin pääosin Force Recon -komppanioiden pohjalta.
Historia

Keväällä 1941, puoli vuotta ennen Yhdysvaltain liittymistä toiseen maailmansotaan, merijalkaväen divisioonan organisaatioon päätettiin liittää tiedustelukomppania (Scout Company). Vuonna 1944 merijalkaväen divisioonan tiedustelukomppanian nimeksi vaihdettiin Reconnaissance Company. Ylemmän johdon tiedustetarpeita varten perustettiin vuonna 1943 kaksi maihinnousutiedustelukomppaniaa (Amphibious Reconnaissance Company) ja vuonna 1944 kahdesta komppaniasta koottu maihinnousutiedustelupataljoona (Amphibious Reconnaissance Battalion). Vuonna 1942 tiedustelua aggressiivisempaa iskuosastotoimintaa varten perustettiin 1. ja 2. erillinen merijalkaväen pataljoona  (1st and 2nd Separate Marine Battalions), joita ryhdyttiin kutsumaan nimellä Marine Raiders. Vuonna 1958 merijalkaväen divisioonan tiedustelukomppaniat laajennettiin tiedustelupataljooniksi.
Toisessa maailmansodassa Yhdysvaltain merijalkaväki, kunnostautui Tyynenmeren rintaman ankarissa taisteluissa vallatessaan japanilaisilta mm. Guadalcanalin, Tarawan, Saipanin, Iwo Jiman ja Okinawan saaret. Sen jälkeen merijalkaväki on osallistunut sotatoimiin mm. 1950-luvulla Koreassa, 1960- ja 1970-luvulla Vietnamissa, 1980-luvulla Grenadassa, 1990-luvulla Persianlahdella, sekä 2000-luvulla Irakissa ja Afganistanissa. Kaikissa näissä operaatioissa myös merijalkaväen tiedusteluyksiköillä on ollut oma tärkeä roolinsa.
Vuonna 2006 perustettiin merijalkäväen erikoisoperaatioiden esikunta (MARSOC, Marine Corps Special Operations Command) ja sen alaisuuteen merijalkaväen erikoisoperaatioiden rykmentti (Marine Special Operations Regiment), joka on vuodesta 2015 tunnettu nimellä Marine Raider Regiment. Merijalkaväen erikoisoperaatioiden rykmentti saatiin perustettua nopealla aikataululla siirtämällä siihen aluksi puolet 1. ja 2. Force Recon -komppanian vahvuudesta. Nykyisin Marine Raider -rykmenttiin on mahdollista pyrkiä neljän vuoden palveluksen jälkeen mistä tahansa merijalkaväen yksiköstä osallistumalla yli 10 kuukautta kestävään valintaprosessiin, joka on vaativampi kuin Force Reconin.
Tehtävät

Force Recon suorittaa merijalkaväen taisteluosaston komentajan antamia tehtäviä, kuten erikoistiedustelua ja iskuosastotoimintaa.
Koulutus

Force Recon -yksikköön voi pyrkiä vapaaehtoisena palveltuaan merijalkaväessä 3-4 vuotta. Kokelaiden täytyy läpäistä testi, johon kuuluu viiden kilometrin juoksu 18 minuutissa, 500 metrin uinti, raskaan esineen noutaminen uima-altaan pohjasta ja esteradan suorittaminen alle viidessä minuutissa. Lisäksi kokelaiden on suoritettava kahdeksan viikkoa kestävä taistelusukeltajakurssi (United States Marine Corps Combatant Diver Course), kolmen viikon laskuvarjohyppykurssi (Basic Airborne Course), selviytymiskurssi (SERE, Survival, Escape, Resistance and Evasion) sekä 65 päivää kestävä tiedustelun peruskurssi (Basic Recon Course), jossa harjoitellaan mm. partiointia vihollisen selustassa.
Aiheesta muualla

Kuvia tai muita tiedostoja aiheesta Force Reconnaissance Wikimedia Commonsissa
Force Recon -partio nousee maihin.
Ford Territory (2018)

| Ford Territory |
| --- | --- |

Valmistustiedot
Valmistusmaa:   Kiina
Valmistaja:  Ford
Konserni:  Ford Motor Company
Valmistusvuodet:  2018–
Korimalli:  5-ovinen crossover
Luokka:  J-segmentti
Teknisesti samankaltaisia:  Yusheng S330
Tekniset tiedot
Moottori:  R4
Iskutilavuus:  1,5 l
Polttoaine:  bensiini
Vetotapa:  etuveto neliveto
Vaihteisto:  6-vaihteinen manuaali 6-vaihteinen automaatti
Ford Territory on Fordin vuodesta 2018 lähtien valmistama crossover-tyyppinen automalli. Se ei ole kokonaan Fordin omaa suunnittelua, vaan perustuu sen kiinalaisen yhteistyökumppanin Jiangling Motorsin Yusheng S330 -malliin. Mallin päämarkkina-alue on Kiina, mutta vuodesta 2020 alkaen sitä on viety myös Etelä-Amerikan ja Kaakkois-Aasian maihin.
Aiheesta muualla

Kuvia tai muita tiedostoja aiheesta Ford Territory (2018) Wikimedia Commonsissa
Denverin metropolialue

Metropolialueen piirikunnat Coloradon kartalla.
Denverin metropolialue (engl. Denver metropolitan area) on Denveriä ympärövä suurkaupunkialue Coloradon osavaltiossa Yhdysvalloissa. Alue on osa Front Range Urban Corridorin yhteensulautumaa.
Alueeseen kuuluu Adamsin, Arapahoen, Clear Creekin, Douglasin, Elbertin ja Gilpinin, Jeffersonin ja Parkin piirikunnat. Broomfieldin ja Denverin itsenäiset kaupungit ovat myös osa aluetta.
Yhdysvaltain väestönlaskentaviraston mukaan Denverin metropolialueen väkiluku oli 2 967 239 vuonna 2019.
Denver.
Aiheesta muualla

Kuvia tai muita tiedostoja aiheesta Denverin metropolialue Wikimedia Commonsissa
GN’R Lies

GN’R Lies on yhdysvaltalaisen hard rock-yhtye Guns N’ Rosesin toinen studioalbumi. Albumi julkaistiin Yhdysvalloissa 30. marraskuuta 1988, ja se koostuu yhtyeen ensimmäisen EP-levy Live ?!*@ Like a Suiciden materiaalista sekä neljästä akustista kitarointia esitelleestä kappaleesta, joista vain kolme ovat täysin uutta materiaalia. Akustinen osion yhtye nauhoitti vuoden 1988 alkupuolella yhdessä tuottaja Mike Clinkin kanssa.
Yhtye oli alun perin kaavaillut antavansa albumille nimen Lies! The Sex, the Drugs, the Violence, the Shocking Truth parodiana englantilaistabloideista. Geffen torjui ajatuksen ja päätyi nimeämään albumin napakammalla ja lyhennelmällä GN’R Lies. Ilmestyessään albumi ponnahti suoraan Yhdysvaltain albumilistan kakkoseksi, jolloin Guns N’ Rosesista tuli viiteentoista vuoteen ensimmäinen yhtye, jolla oli yhtäaikaisesti kaksi albumia viiden parhaan joukossa yhtyeen debyyttialbumi Appetite for Destructionin ollessa edelleen listakolmosena.
Albumin kappale "One in a Million" joutui kovan kritiikin kohteeksi ja suurennuslasin alle, sillä se sisälsi Axl Rosen vuolasta puhetta, jossa homoseksuaalit ja maahanmuuttajat esiteltiin moraalittomina taudinlevittäjinä ja tummaihoiset kultaketjuilla koreilevina nekruina. Kappaleessa Rose puolustelee mielipiteitään olemalla valkoihoinen pikkukaupungin poika, jolle kenenkään ei tule tyrkyttää omaa arvomaailmaansa. Rose on sittemmin oikaissut kappaleen aiheuttamia keskusteluja sanoen, "ettei hauku kappaleessa kaikkia tummaihoisia vaan pelkästään niitä, jotka tekivät hänen elämänsä hankalaksi hänen muuttaessaan Los Angelesiin." Rose poisti kappaleen levyn myöhemmistä painoksista kunnianosoituksena Queen-yhtyeen edesmenneelle, biseksuaalina tunnetulle laulajalle Freddie Mercurylle.
Kappalelista

Live ?!*@ Like a Suicide
Reckless Life (Hollywood Rose -cover) – 3.20 (säv. Axl Rose, Izzy Stradlin, Chris Weber)
Nice Boys (Rose Tattoo -cover) – 3.03 (säv. Angry Anderson, Mick Cocks, Georgie Leach, Dallas Royall, Peter Wells)
Move to the City – 3.42 (säv. Del James, Rose, Slash, Stradlin, Chris Weber)
Mama Kin (Aerosmith-cover) – 3.57 (säv. Steven Tyler)
GN’R Lies
Patience – 5.56 (säv. Stradlin)
Used to Love Her – 3.13 (säv. Rose, Stradlin)
You're Crazy – 4.10 (säv. Rose, Slash, Stradlin)
One in a Million – 6.10 (säv. Rose)
Kokoonpano

W. Axl Rose – laulu
Slash – soolo- ja rytmikitara
Izzy Stradlin – rytmikitara, taustalaulu
Duff McKagan – bassokitara, kitara, taustalaulu
Steven Adler – rummut
Arvostelut

All Music Guide -lehden arvostelu:
Rolling Stone -lehden arvostelu:
Cochabamba (departementti)

| Cochabamba |
| --- | --- |

 Lippu
 Sijainti
Valtio:   Bolivia
Hallinto:  
 – hallinnollinen keskus:  Cochabamba
Pinta-ala:  55 631 km²
Väkiluku (2010):  1 861 900
Cochabamba (esp. Departamento de Cochabamba) on yksi Bolivian yhdeksästä departementistä. Se sijaitsee maan keskiosassa rajautuen etelässä Chuquisacan ja Potosín departementteihin, lännessä Oruron ja La Pazin departementteihin, pohjoisessa Benin departementtiin ja idässä Santa Cruzin departementtiin. Cochabamba on pinta-alaltaan 55 631 neliökilometriä, ja sen asukasluku oli vuonna 2010 yhteensä 1 861 900.
Aiheesta muualla

Kuvia tai muita tiedostoja aiheesta Cochabamba (departementti) Wikimedia Commonsissa
Does Your Mother Know

| ”Does Your Mother Know” ABBA |
| --- | --- | --- |

Singlen tiedot
 Albumilta: Voulez-Vous
 Äänitetty : 1979
 Julkaistu: 1979
 Tuottaja(t): Benny Andersson Björn Ulvaeus
 Tyylilaji: pop, rockabilly
 Kesto: 03.15
 Levy-yhtiö: Polar Music
Abban muut singlet
| ”Chiquitita” 1979 | ”Does Your Mother Know” 1979 | ”Voulez-Vous” 1979 |
Does Your Mother Know on ruotsalaisen Abba-yhtyeen musiikkikappale vuodelta 1979. Kappaleen sävelsivät ja sanoittivat Benny Andersson ja Björn Ulvaeus. Se julkaistiin yhtyeen kuudennella studioalbumilla Voulez-Vous. Kahden ensimmäisen albumin jälkeen Agnetha Fältskog ja Anni-Frid Lyngstad olivat toimineet Abban ensisijaisina päävokalisteina, mutta "Does Mother Know" -kappaleen päävokalistina on Ulvaeus Fältskogin ja Lyngstadin laulaessa taustat.
"Does Your Mother Know" -kappaleen levyttäminen aloitettiin Polar Music Studiolla 6. helmikuuta 1979. Teosta työstettiin nimellä "I Can Do It". Se oli alkuaan boogie rock -tyylinen, josta se lopulta kehkeytyi diskotyyliseksi. Ola Brunkertin 30-sekuntinen rumpuintro lyheni lopulta 21-sekuntiseksi syntetisaattori-introksi.
"Does Your Mother Know" julkaistiin seitsentuumaisena vinyylisinglenä huhtikuussa 1979 b-puolenaan "Kisses of Fire". Single nousi musiikkilistojen kymmenen kärkeen useissa maissa, kuten Britanniassa, Saksassa, Kanadassa ja Suomessa. Belgiassa se kohosi listaykköseksi. Britanniassa "Does Your Mother Know" oli marraskuussa 2021 Abban 14:nneksi suosituin kappale, kun huomioidaan fyysisten äänitteiden myynti ja suoratoistojen lukumäärä. Se on niin ikään Abban ainoa menestyskappale, jonka päävokalistina on Ulvaeus.
"Does Your Mother Know" julkaistiin myös 12-tuumaisen "Voulez-Vous" -maxisinglen b-puolena.
"Does Your Mother Know" kertoo tilanteesta, jossa aikuisuuden kynnyksellä oleva nainen osoittaa mielenkiintoa vanhempaa miestä kohtaan. Mies arvelee naisen kuitenkin vielä hieman liian nuoreksi ja kysyy, tietääköhän äitisi, että olet viihteellä. Hän on valmis tanssimaan naisen kanssa, mutta ei menemään yhtään pidemmälle. Kappale on mukana myös musikaalielokuvassa Mamma Mia!, jossa sen esittää Christine Baranski Tanyan roolihahmossa. Asetelma on sama kuin alkuperäisversiossa, mutta sukupuolet on käännetty toisinpäin.
Suoratoistopalvelu Spotifyssa "Does Your Mother Know" oli saanut kesäkuuhun 2022 tultaessa noin sata miljoonaa toistokertaa.
Käännös suomeksi
Forsman (suku)

Forsman on Pohjanmaalta lähtöisin oleva suomalainen suku, jonka sukuhaaroista osassa nimi on suomennettu muotoon Koskimies ja yhdessä sukuhaarassa muotoon Yrjö-Koskinen. Kaksi sukuhaaraa on myös aateloitu. Suku oli pitkään pappissuku, mutta myöhemmin siitä on tullut runsaasti sivistyneistön edustajia ja yhteiskunnallisia vaikuttajia. Suomessa on kuitenkin myös monia muita Forsman-nimisiä sukuja, jotka eivät ole sukua keskenään.
Suvun vanhin tunnettu kantaisä on 1500-luvun alkupuolella Ruotsin Ångermanlandissa kirkkoherrana toiminut Nicolaus Petri. Hänen pojanpojan poikansa, majuri Johan Persson Forsman asettui 1600-luvulla asumaan Pohjanmaalle, ja hänen jälkeläisissään oli poika Johan Forsmanista alkaen pappeja kuudessa polvessa peräkkäin. Pääosa suvun päähaaran merkittävistä henkilöistä on nuoremman Johan Forsmanin pojanpojan pojan, lääninrovasti Zachris Forsmanin (1763–1839) jälkeläisiä. Näihin kuuluvat myös Koskimies-nimiset sekä vuonna 1884 aateloituun vapaaherralliseen Yrjö-Koskinen-sukuun kuuluvat. Johan Forsmanin nuoremmasta pojasta polveutuu toinen sukuhaara, joka myös aateloitiin, vuonna 1856 nimellä Forsman.
Jäseniä > Forsman-nimisiä > Aatelisia

Johan William Forsman (1788–1883), senaattori oikeusosastossa, Vaasan hovioikeuden presidentti, Forsman-aatelissuvun kantaisä
Wilhelm Forsman (1816–1880), senaattori oikeusosastossa
Carl Fredrik Forsman (1820–1900), esittelijäsihteeri
Paul Emil Forsman (1826–1906), senaattori oikeusosastossa, Viipurin hovioikeuden presidentti
Arthur William Forsman (1863–1945), hovioikeudenneuvos
William Reinhold Forsman (1893–1983), kemisti
Jäseniä > Forsman-nimisiä > Aatelittomia Forsman-nimisiä

Zachris Forsman (1763–1839), lääninrovasti
Georg Jakob Forsman (1798–1875), kirkkoherra, rovasti, filosofian tohtori
Yrjö Sakari Forsman (1830–1903), professori, senaattori, vapaaherrallisen Yrjö-Koskinen-suvun kantaisä
Carl Julian Forsman (1835–1888), varatuomari
Jaakko Forsman (1867–1946), professori, historiantutkija
Rafael Forsman (1898–1977), kirjallisuudentutkija (vuodesta 1926 Koskimies)
Akseli Forsman (1869–1943), lääkintöhallituksen pääjohtaja (vuodesta 1906 Koskimies)
Jaakko Forsman (1839–1899), professori, yliopiston rehtori
Juho Rudolf Forsman (1841–1903), valtiopäiväedustaja
Helmi Forsman (1869–1947), Tampereen talouskoulun johtaja (vuodesta 1906 Koskimies)
Ernesti Forsman (1843–1922), senaattori, Viipurin hovioikeuden presidentti
Eino Forsman (1879–1958), arkkitehti
Carl Rudolf Forsman (1802–1882), rovasti, rehtori, lääninrovasti ja Tammikuun valiokunnan jäsen
William Forsman (1844–1914), Helsingin teollisuuskoulun rehtori
Eino Forsman (1892–1975), jääkärieversti (vuodesta 1931 Koskimies)
Karl Waldemar Forsman (1847–1922), kansakoulutarkastaja, rehtori ja päätoimittaja
Kaarlo Forsman (1881–1951), päätoimittaja (vuodesta 1906 Koskimies)
Elisabet Forsman (1854–1910), puoliso Abel Nyholm
Ivar Rudolf Forsman (1857–1911), pappi, opettaja ja valtiopäivämies, Carl Rudolf Forsmanin poika
Zakris Forsman (1805–1851), kirkkoherra
Hilma Aurora Forsman (1836–1930)
Myös Snellman-sukuun kuuluneet A. H. Virkkunen ja Paavo Virkkunen olivat äitinsä puolelta Forsman-sukua.
Gustaf Erik Forsman (1811–1866), Ylistaron lappalainen
Gustaf Gideon Forsman (1841–1915), rovasti, valtiopäivämies ja kirjailija
Anton Oskar Forsman (1850–1914), lehtori ja suomentaja
Aarne Forsman (1884–1921), valokuvaaja
Oskar Wilhelm Forsman (1815–1886)
Oskar Forsman (1848–1915), kirkkoherra
Martti Eliel Forsman (1899–1970), keskushallintovirkamies (vuodesta 1918 Koskimies)
August Valdemar Forsman (1856–1929), professori (vuodesta 1906 Koskimies)
Yrjö Gideon Forsman (1857–1927), kirkkoherra (vuodesta 1906 Koskimies)
Juho Forsman (1859–1936), Oulun piispa ja kirkkohistorioitsija (vuodesta 1906 Koskimies)
Evert Kustaa Forsman (1865–1938), kirkkoherra (vuodesta 1906 Koskimies)
Anna Paasikivi, o. s. Forsman (1869–1931), opettaja ja koulunjohtaja, J. K. Paasikiven ensimmäinen puoliso
John-Väinö Forsman (s. 1924), säveltäjä
Dick Forsman (s. 1953), kirjailija, valokuvaaja
Jäseniä > Yrjö-Koskinen-nimisiä

Yrjö Sakari Yrjö-Koskinen (1830–1903), professori, senaattori, vapaaherrallisen Yrjö-Koskinen-suvun kantaisä (puoliso Theodolinda Yrjö-Koskinen
Y. K. Yrjö-Koskinen (1854–1917), kansanedustaja, kouluhallituksen pääjohtaja
Jaakko Erland Yrjö-Koskinen (1889–1974), vapaaherra
Kaarlo Yrjö-Koskinen (1930–2007), diplomaatti
Eero Yrjö-Koskinen (s. 1962), järjestöjohtaja
Aarno Yrjö-Koskinen (1885–1951), diplomaatti, ulkoministeri
Eino Sakari Yrjö-Koskinen (1858–1916), kansanedustaja (puoliso Iida Yrjö-Koskinen)
Tuovi Margaretha Yrjö-Koskinen (1861–1933), opettajatar
Lauri Yrjö-Koskinen (1867–1936), kansanedustaja
Jäseniä > Koskimies-nimisiä

Kaarlo Koskimies (1851–1918), opettaja ja suomentaja
A. R. Koskimies (1882–1971), suomentaja
A. V. Koskimies (1856–1929), professori
Juho Koskimies (1859–1936), piispa
Eevertti Kustaa Koskimies (1865–1938), suomalainen herännäispappi
Akseli Koskimies (1869–1943), lääkintöhallituksen pääjohtaja
Helmi Koskimies (1869–1947), Tampereen talouskoulun johtaja
Iivari Koskimies (1873–1929), muusikko
Helmi Gulin, o. s. Koskimies (1879–1965), kirjailija, piispa Eelis Gulinin puoliso
Kaarlo Koskimies (1881–1951), päätoimittaja
Eero Koskimies (1888–1974), hallintoneuvos
Eino Koskimies (1892–1975), jääkärieversti
Eero Koskimies (1897–1959), viulisti
Pentti Koskimies (1922–1990), professori, musiikkipedagogi
Satu Koskimies (s. 1941), kirjailija
Rafael Koskimies (1898–1977), kirjallisuudentutkija, professori
Martti Koskimies (1899–1970), keskushallintovirkamies
Yrjö Koskimies (1908–1996), historiantutkija, professori
Jukka Koskimies (s. 1926), eläintieteilijä
Elias Koskimies (s. 1974), kirjailija, ohjaaja
Aiheesta muualla

Forsman. Suvut ja vaakunat, Suomen Ritarihuone.
Yrjö-Koskinen. Suvut ja vaakunat, Suomen Ritarihuone.
Doge (meemi)

Esimerkki dogemeemistä.
Doge on shiba inu -rotuisesta koirasta tehty meemi. Nimi doge tulee englannin kielen koiraa tarkoittavasta sanasta dog. Doge-meemi perustuu Atsuko Saton 2010 koirastaan Kabosusta ottamaan valokuvaan, joka tuli kuuluisaksi 2013. Tyypillisessä Doge-meemissä on erivärisiä Comic Sans -fontilla kirjoitettuja tekstejä shiba inu -koiran kuvan päällä. Tavallisimpia tekstejä ovat wow, such, very, much ja so. Dogemeemi on laajentunut jo aika kauas lähtökohdastaan. Nykyään osassa meemeistä ei ole edes alkuperäisen dogen kasvoja.  Tekstit kirjoitetaan tiettyjä sääntöjä noudattavalla huonolla englannin kielellä. Dogesta on tehty oma kryptovaluutta Dogecoin. Doge myös äänestettiin 2010-luvun meemiksi.
Aiheesta muualla

Kuvia tai muita tiedostoja aiheesta Doge (meemi) Wikimedia Commonsissa
Dog Soldiers

| Dog Soldiers |
| --- | --- |

Ohjaaja:  Neil Marshall
Käsikirjoittaja:  Neil Marshall
Tuottaja:   Christopher Figg  Tom Reeve  David E. Allen 
Säveltäjä:  Mark Thomas
Kuvaaja:  Sam McCurdy
Leikkaaja:  Neil Marshall
Pääosat:   Kevin McKidd  Emma Cleasby  Thomas Lockyer  Darren Morfitt  Chris Robson  Leslie Simpson  Sean Pertwee 
Valmistustiedot
Valmistusmaa:  Iso-Britannia
Tuotantoyhtiö:  Pathe Film
Levittäjä:  Pathé Netflix
Ensi-ilta:  2002
Kesto:  105 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Dog Soldiers on vuonna 2002 tehty toiminta/kauhuelokuva. Elokuvan on ohjannut ja käsikirjoittanut Neil Marshall.
Elokuva kertoo sotamies Cooperista, joka on yksikkönsä kanssa sotaharjoituksessa Skotlannin erikoisjoukkoja vastaan. Ryhmää johtaa kersantti Wells, ainoa, joka ottaa asian tosissaan miettimättä Ison-Britannian jalkapallo-ottelua. Taisteluharjoitus keskeytyy järkyttävästi kun ryhmä löytää tuhotun erikoisjoukkojen leirin. Kaikki leirin radiot on tuhottu ja miehet ovat kuolleet lukuun ottamatta ryhmän johtajaa, kapteeni Ryania, joka puhuu sekavia. Silloin he saavat tietää mitä metsässä todellisuudessa asustaa ja mikä tappoi toisen erikoisryhmän.
Näyttelijät

| 0 | 1 | 2 |
| --- | --- | --- |
|  Kevin McKidd  | … |  Cooper   |
|  Emma Cleasby  | … |  Megan   |
|  Thomas Lockyer  | … |  Bruce Campbell   |
|  Darren Morfitt  | … |  Spoon    |
|  Chris Robson  | … |  Joe Kirkley   |
|  Leslie Simpson  | … |  Terry Milburn   |
|  Sean Pertwee  | … |  Harry G. Wells   |
Force Majeure (yhtye)

| Force Majeure |
| --- | --- |

Tiedot
Toiminnassa:  1998–
Tyylilaji:  power metal, heavy metal
Kotipaikka:   Järvenpää
Laulukieli:  englanti
Jäsenet:  Jussi Reuhkala, kitara   Eemeli Ojanen, kitara   Tuomas Väänänen, basso   Jaakko Nylund, rummut   Marcus Lång, laulu  
Levy-yhtiö:  Low Frequency Records, 2008   Scandal Music Company, 2011   Mighty Music, 2017  
Infobox OKNimi-testi OK: 
Force Majeure on suomalainen power metal -yhtye. Yhtye perustettiin Järvenpäässä vuonna 1998. Debyyttialbumi Frozen Chambers julkaistiin huhtikuussa 2008 ja se sijoittui Suomen virallisella listalla sijalle 37. Levyltä julkaistu single Dr. Daydream oli parhaimmillaan sinkkulistan 4.
Lokakuussa 2011 julkaistiin yhtyeen toinen albumi Saints of Sulphur, joka oli ensimmäinen levy uuden rumpalin, Jaakko Nylundin kanssa. Levyn julkaisun jälkeen laulaja vaihtui Ricky Tourneesta Marcus Långiin.
Syyskuussa 2017 julkaistiin yhtyeen kolmas albumi The Rise of Starlit Fires, joka oli ensimmäinen levy uuden laulajan, Marcus Långin kanssa.
Jäsenet

Jussi Reuhkala – kitara (1998–)
Eemeli Ojanen – kitara (1998–)
Tuomas Väänänen – basso (2001–)
Jaakko ”Jake” Nylund – rummut (2008–)
Marcus Lång – laulu (2014–)
Jäsenet > Entiset jäsenet

Ricky Tournee – laulu (2004–2013)
R. Paajanen – rummut (2001)
R. Hyytiäinen – koskettimet (2001)
Niko Mattila – laulu (2001–2004)
Juuso Myllyharju – rummut (2002–2007)
Veikko Oittinen – koskettimet (2003–2006)
Heikki Saari – rummut (2007–2008)
Kari ”Huikka” Huikuri – koskettimet (2006–2008)
Diskografia

Frozen Chambers (2008,  Low Frequency Records)
Saints of Sulphur (2011,  Scandal Music Company)
The Rise of Starlit Fires (2017,  Mighty Music)
EP:t
The Gatecrusher (2004,  omakustanne)
Dr. Daydream (2008)
Endure the Cold (2008)
Gemini Rising (2017)
Aiheesta muualla

Force Majeure Myspacessa (englanniksi)
Force Majeure Encyclopaedia Metallumissa (englanniksi)
Force Majeure Mikseri.netissä